Folketing
2002-01-15

Jeg har dog svært ved at svinge mig op til den helt store begejstring over de forslag, som ligger her. Det er meget lige ud ad landevejen-forslag. Nogle af dem er lidt besværlige, men der er i hvert fald ikke nogen af dem, som er voldsomt brillante i forhold til at få løst de her problemer. For at tage fælles 4'eren som eksempel: Det er et udmærket forslag, det vil sikkert også kunne appellere til nogle. Men det løser jo ikke det grundlæggende problem, som hedder, at 750 af de her boliger over en årrække jo langt fra løser det store efterslæb, vi har i forhold til at få bygget ungdomsboliger. Så man kan i og for sig ikke have de store betænkeligheder i forhold til fælles 4'eren. Det er måske en lidt ringere boligform for mange, sammenlignet med en traditionel ungdomsbolig.